
REFERAT

privind modificarea HCL 382/26.10.2010 privind  metodologia utilizată pentru acordarea ajutoarelor suplimentare de încălzire a locuinţei în sistem centralizat unor categorii defavorizate

În octombrie 2010 a fost publicat în Monitorul Oficial Hotărârea Guvernului nr. 996/2010 prin care se modifică şi completează HG 1350/2006 privind Normele metodologice de aplicare a prevederilor Ordonanţei de Urgenţă a Guvernului nr. 5/2003 privind acordarea de ajutoare pentru încălzirea locuinţei.

Prin Anexa la HCL nr. 382 / 2010 s-a stabilit acordarea ajutoarelor pentru încălzirea locuinţelor racordate la sistemul centralizat de alimentare cu energie termică din Municipiul Timişoara, stabilindu-se consumul lunar maxim pe tip de apartament şi în funcţie de zona de temperatură. Astfel s-a limitat consumul maxim lunar în funcţie de tipul de apartament.


Ţinând cont de prevederile HG 1350/2006 care prevăd posibilitatea acordării ajutoarelor pentru încălzirea locuinţei peste cele prevăzute în OUG 5/2003, prin majorări ale gradului de compensare, în acelaşi procent pentru toţi beneficiarii, propunem modificarea Anexei nr. 2 la HCL nr. 382/2010. 

